*Likumprojekts*

**Grozījumi Jaunatnes likumā**

Izdarīt Jaunatnes likumā (Latvijas Vēstnesis, 2008, 82.nr.; 2009, 100.nr.; 2010, 166.nr.; 2015, 251. nr.) šādus grozījumus:

1. Izteikt 3.panta ceturto daļu šādā redakcijā:

„(4) Izglītības un zinātnes ministrs apstiprina ikgadējo jaunatnes politikas valsts programmu, kurā noteiktas ikgadējās jaunatnes politikas prioritātes atbilstoši jaunatnes politikas plānošanas dokumentiem.”

2. 12.pantā:

papildināt pirmo daļu ar vārdiem „ikgadējās jaunatnes politikas valsts programmas ietvaros”;

izteikt ceturto un 4.1 daļu šādā redakcijā:

„(4) Jaunatnes organizācijai ir tiesības saņemt valsts budžeta finansējumu arī organizācijas darbības atbalstam, tajā skaitā pārstāvniecībai starptautiskās organizācijās, ja tā atbilst visiem šādiem kritērijiem:

1) organizācija ir ierakstīta Jaunatnes organizāciju sarakstā saskaņā ar šī likuma 6.pantā noteikto;

2) organizācija īsteno neformālās izglītības programmas jauniešiem;

3) organizācija ir pilntiesīgs biedrs starptautiskā radniecīgas darbības jomas sadarbības tīklā;

4) organizācijā ir apvienojušies ne mazāk kā 300 biedru vai apvienojušās jaunatnes organizācijas, kuru kopējais biedru skaits nav mazāks par 300;

5) organizācija veic darbu ar jaunatni vismaz trijos plānošanas reģionos;

6) organizācijā īsteno savu darbību atbilstoši ikgadējām jaunatnes politikas prioritātēm;

7) organizācijas darbības ilgums, veicot darbu ar jaunatni, nav mazāks par trim gadiem;

8) organizācija ik gadu organizē vismaz vienu nacionāla mēroga konferenci saviem biedriem un citiem interesentiem par aktuāliem jaunatnes politikas jautājumiem;

9) informācija par organizācijas darbību ir pieejama publiski tīmekļa vietnē.

(41) Jaunatnes organizāciju darbības atbalstam organizējams atsevišķs atklāts projektu konkurss reizi divos gados, kura ietvaros jaunatnes organizācijas piesakās darbības atbalsta finansējumam divu gadu periodam. Pēc lēmuma par finansējuma piešķiršanu projekta īstenošanai pieņemšanas tiek noslēgta vienošanās, kas nosaka projekta un tā posmu darbu saturu, izpildes termiņus, kā arī pušu tiesības un sasniedzamos rezultātus. Līgumu par projekta posmu izpildi slēdz ar projekta iesniedzēju par katru gadu. Līgumā nosaka posmu darbu saturu, izpildes termiņus, posma izpildes izmaksas un sasniedzamos rezultātus.

Likums stājas spēkā 2017.gada 1.janvārī.

Iesniedzējs:

Izglītības un zinātnes ministra vietā –

labklājības ministrs J.Reirs

Vizē:

Valsts sekretāre L.Lejiņa

27.09.2016. 09:09

309

A.Riba

67047906, aija.riba@izm.gov.lv